Коргоо тапшырыгынын мамлекеттик тапшырыкчысы
Коргоо тапшырыгынын мамлекеттик тапшырыкчысы – коргоо тапшырыгы боюнча продукцияларды (жумуш, кызмат көрсөтүү) иштеп чыгууга, өндүрүүгө жана берүүгө тапшырык берүүнү ишке ашыруучу мамлекеттик орган. КР мыйзамдарына ылайык курал-жарактарды жана аскер техникаларын, аларды иштеп чыгуу боюнча илимий-изилдөө жана тажрыйба жүргүзүү-долбоорлоо иштерин аткарууга, ошондой эле мамлекеттин коргонуу жөндөмдүүлүгүн жана коопсуздугун зарыл деңгээлде кармап туруу үчүн жаңы технологияларды иштеп чыгууга, курал-жарактарды жана аскер техникаларын өндүрүүгө өзүнүн курамында аскер жана куралдуу түзүмдөрү бар мамлекеттик уюм гана тапшырыкчы боло алат.

Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7
Юридикалык аталгылар жана түшүнүктөр